Alla oleva taulukko voi auttaa filosofian ylioppilaskokeen vastausten arvioinnissa osuvuuden, eheyden ja vakuuttavuuden näkökulmista. Niiden ja vastauksen sisältöön liittyvien seikkojen avulla muodostetaan yksi   kokonaisarvio, joka esitetään tehtäväosiosta annettavalla pistemäärällä.

|  |  |  |  |  |  |
| --- | --- | --- | --- | --- | --- |
| Arvioinnin ulottuvuus | /Pistemäärä  0  | 25 %  | 50 %  | 75 %  | 100 % |
| Osuvuus | Vastaus ei lainkaan vastaa tehtävään; tehtävä on  ymmärretty  ratkaisevasti väärin. | Vastaus liittyy osin  kysymyksen alaan, mutta on epäselvä, harhaileva tai sivussa asiasta. | Tehtävään vastataan asiaankuuluvasti. | Vastauksessa ilmenee selkeä ymmärrys tehtävänannosta ja sen rajauksesta, ja siinä  käsitellään olennaisimmat seikat.  | Vastauksessa ilmenee erinomainen ymmärrys tehtävänannosta ja sen rajauksesta, ja siinä käsitellään kattavasti tarpeelliset seikat ja vain ne.  |
| Eheys  | Vastaus on  hajanainen ja sekava. | Vastauksessa on yksi asiaan selvästi liittyvä seikka. Vastauksen  ainekset ovat kuitenkin muuten satunnaisia tai sekavia. | Vastauksessa on useita asiaan kuuluvia seikkoja, mutta niitä ei ole  onnistuttu liittämään yhdeksi kokonaisuudeksi.  Vastaus jää usein  luettelomaiseksi. | Tehtävänantoon kuuluvia näkökulmia on liitetty toisiinsa johdonmukaisesti ja  monipuolisesti. Tuloksena on koherentti kokonaisuus, joka vastaa kysymykseen.  | Vastauksessa tehtävänantoon liittyvät relevantit aineistoelementit on suhteutettu toisiinsa. Käsitteet ja perustelut muodostavat  johdonmukaisen kokonaisuuden, joka vastaa tehtävään liittyviin kysymyksiin ja ottaa tarvittaessa huomioon myös vaihtoehtoisia lähestymistapoja.  |
| Vakuuttavuus | Vastauksessa ei ole perusteluja tai niillä ei ole yhteyttä  esitettyihin  väitteisiin.  | Vastauksessa esitetyt perustelut liittyvät  jotenkin väitteisiin, mutta niiden yhteys jää  epäselväksi. | Vastausta on perusteltu siten, että lähtökohdat ovat järkeviä ja  perustelujen ja  johtopäätöksen välillä on selvä yhteys. | Vastauksessa on tarkasteltu useimpia relevantteja  perusteluja, niitä on  problematisoitu ja eritelty järkevästi ja argumentit on rakennettu oikein. | Relevanttien perustelujen  problematisointi ja erittely on osuvaa ja osoittaa omaperäistä oivaltavaa ajattelua tai syvällistä perinteen tuntemusta. |